РЕПУБЛИКА СРБИЈА

РЕПУБЛИЧКА ИЗБОРНА КОМИСИЈА

02 Број: 06-134/21

8. децембар 2021. године

Б е о г р а д

З А П И С Н И К

24. СЕДНИЦЕ РЕПУБЛИЧКЕ ИЗБОРНЕ КОМИСИЈЕ,

ОДРЖАНЕ 7. ДЕЦЕМБРА 2021. ГОДИНЕ

Седница је почела у 15,48 часова.

Председавао је Владимир Димитријевић, председник Републичке изборне комисије.

Седници су присуствовали: чланови Републичке изборне комисије: Драгана Одовић, Немања Поповић, Зоран Лукић, Марко Јанковић, Весна Миздрак, Никола Јелић, Џемил Сијарић, Јелена Миленковић, Марија Ђоковић, Владимир Јестратијевић, Бранкица Јовић, Владимир Матић и Срђана Видовић; заменици одсутних чланова: Бела Буташ, Александар Чамагић, Марина Марковић, Горан Дилпарић, Срђан Зораја, Срђан Сандић, Зорица Симеуновић, Марица Бурсаћ и Борис Бутулија; заменици присутних чланова: Нада Јелић и Горан Михајловић, као и Срђан Смиљанић, секретар Републичке изборне комисије.

Седници нису присуствовали: Усаме Зукорлић, заменик председника Републичке изборне комисије; чланови Комисије: Ђула Ладоцки, Татјана Китановић, Ђорђе Павловић, Миљкан Карличић, Вељко Одаловић, Бисерка Живковић, Милош Томашевић, Жељка Радета и Мирослав Васић, као и др Миладин Ковачевић; заменици присутних чланова: Вељко Перовић, Бранибор Јовичић, Маја Пејчић, Милош Срећковић, Весна Стојковић, Марина Ђукановић, Енис Зековић, Милован Амиџић, Марко Кулић, Џемил Диванефендић и Гордана Радић Поповић, као и Бранко Маринковић, заменик секретара Републичке изборне комисије.

Осим чланова и заменика чланова Комисије, седници су присуствовали и: Владимир Шутић, помоћник директора Републичког завода за статистику и Јелена Јевтић, овлашћени посматрач Удружења Грађани на стражи.

На предлог председника, Комисија је, већином гласова (21 за, један против и један није гласао) и без дискусије, утврдила следећи

Д н е в н и р е д:

1. Доношење решења о образовању поткомисија за спровођење републичког референдума ради потврђивања Акта о промени Устава Републике Србије;

2. Р а з н о.

**Прва тачка дневног реда –** Доношење решења о образовању поткомисија за спровођење републичког референдума ради потврђивања Акта о промени Устава Републике Србије

У уводним напоменама, председник Комисије Владимир Димитријевић је упознао чланове Комисије са предлозима решења о образовању поткомисија за спровођење републичког референдума ради потврђивања Акта о промени Устава Републике Србије.

Напоменуо је да су чланови Комисије у материјалу за седницу добили:

- Предлог решења о образовању Поткомисија за спровођење републичког референдума ради потврђивања Акта о промени Устава Републике Србије за град Приштину;

- Предлог решења о образовању Поткомисија за спровођење републичког референдума ради потврђивања Акта о промени Устава Републике Србије за општину Пећ;

- Предлог решења о образовању Поткомисија за спровођење републичког референдума ради потврђивања Акта о промени Устава Републике Србије за општину Гора;

- Предлог решења о образовању Поткомисија за спровођење републичког референдума ради потврђивања Акта о промени Устава Републике Србије за општину Косовска Митровица;

- Предлог решења о образовању Поткомисија за спровођење републичког референдума ради потврђивања Акта о промени Устава Републике Србије за општину Гњилане.

Није било диксусије.

Комисија је, већином гласова (17 за, један против, четири уздржана и један није гласао), донела решења о образовању поткомисија за спровођење републичког референдума ради потврђивања Акта о промени Устава Републике Србије, у предложеном тексту.

**Друга тачка дневног реда –** Разно

1) Председник Комисије је обавестио све чланове Комисије да ће добити бројеве телефона свих председника и секретара локалних изборних комисија, као и начелника општинских/градских управа за територију управног округа за који су одређени као координатори Комисије, како би могли да ступе у контакт са њима и пруже им сву потребну помоћ, с обзиром на то да рок за одређивање гласачких места истиче 10. децембра 2021. године

2) Поводом питања Весне Миздрак, председник Комисије је истакао да очекује да ће се ускоро утврдити распоред запослених у Служби Народне скупштине за пружање стручне и административне помоћи члановима Комисије по управним окрузима.

Седница је завршена у 15,52 часова.

Препис тонског снимка седнице саставни је део овог записника.

СЕКРЕТАР ПРЕДСЕДНИК

Срђан Смиљанић Владимир Димитријевић